turjo4nis/wikipedia-bn-dump-20250701 huggingface dataset:
ওলামা

ওলামা শব্দটি "আলিম" (জ্ঞানী) শব্দের বহুবচন, যা ইসলামী শিক্ষায় বিশেষজ্ঞ ব্যক্তিদের বোঝায়। তারা ধর্মীয় জ্ঞান ও শিক্ষার সংরক্ষণ, ব্যাখ্যা এবং প্রচারে গুরুত্বপূর্ণ ভূমিকা পালন করেন। বর্তমানে ইসলামিক বিশেষজ্ঞদের বোঝাতে মুফতী শব্দটি ব্যবহার হয়ে থাকে  এরা শরিয়াহ আইনের নিয়ন্ত্রক হিসেবেই বেশি পরিচিত।

ভূমিকা 
ওলামা প্রধানত ইসলামি শিক্ষার বিভিন্ন ক্ষেত্রে কাজ করে থাকেন। তারা ইসলামী আইন (শরীয়াহ) সম্পর্কিত ব্যাখ্যা প্রদান করেন এবং মুসলিম সমাজের জন্য সঠিক পথনির্দেশনা প্রদান করেন।

অন্যান্য কাজ 
ওলামা মাদ্রাসা ও ইসলামিক শিক্ষার প্রতিষ্ঠানগুলোতে শিক্ষকতা, গবেষণা এবং ধর্মীয় দায়িত্ব পালন করেন। এছাড়া, তারা সমাজে নৈতিক ও সামাজিক দিকনির্দেশক হিসেবে কাজ করেন।

উল্লেখযোগ্য কাজ 
ওলামাদের কাজের মধ্যে শরীয়াহ আইন, ইসলামী নীতি এবং ধর্মীয় ফতোয়া প্রদান উল্লেখযোগ্য। তাদের কাজ মুসলিম সমাজের জন্য অত্যন্ত গুরুত্বপূর্ণ। নবীজি সাল্লাল্লাহু আলাইহি ওয়াসাল্লাম আলেম-ওলামাদের সম্পর্কে বলেছেন

দ্রষ্টব্য 
 ইসলামী শিক্ষা
 শরীয়াহ আইন
 ফতোয়া

বহিঃসংযোগ 
 বাংলা উইকিপিডিয়া নিবন্ধন (একটি ওয়েবসাইট)

তথ্যসূত্র 

ইসলামি সম্মানসূচক উপাধি
শরিয়াহ-তে আরবি শব্দ ও বাক্যাংশ
ইসলামি চিন্তাবিদ
ব্ল্যাক

ব্ল্যাক বাংলাদেশের অন্যতম রক ব্যান্ড। ১৯৯৯ সালে ব্যান্ডটি আত্মপ্রকাশ করে। মূলতঃ তারা অল্টারনেটিভ রক ধাচের গান করে।

প্রাথমিক অবস্থা 
ব্ল্যাকের জন্ম তাদের অনেক গানের গীতিকার জুবায়ের হোসেন ইমনের বাসা থেকেই। পার্ল জ্যাম, শ্যাভেজ গার্ডেনের ব্যান্ডের গান তাদের অনুপ্রেরণার উৎস ছিল।এ পর্যন্ত তারা ৪ টি নিজস্ব অ্যালবাম প্রকাশ করেছে। এছাড়া বিভিন্ন মিশ্র অ্যালবামেও তারা গান প্রকাশ করেছে। তাদের সাথে এলিটা অতিথি কণ্ঠশিল্পী হিসেবে ছিল শুরুর দিকে।বাংলাদেশে তারা বিপুল জনপ্রিয়তা লাভ করেছে।তাদের প্রথম অ্যালবাম ঐ বছরের সর্বাধিক বিক্রিত অ্যালবামের অন্যতম ছিল।

মিডিয়ায় উপস্থিতি 
ব্ল্যাক পেপসি ও গ্রামীণফোনের ডিজুসের ব্র্যান্ড অ্যাম্বাসেডর ছিল।২০০৩ সালে চ্যানেল আই-এ ‘বিশ্ব ভালবাসা দিবস’ উপলক্ষে নির্মিত টেলিফিল্ম ‘অফবিট’ এ তারা অভিনয় করে। তাহসান ব্যক্তিগত কারণে ব্যান্ড ত্যাগ করে ও তার সলো ক্যারিয়ারে মনোনিবেশ করে।তাদের ৩য় অ্যালবাম আবারের পৃষ্ঠপোষক ছিল ওয়ারিদ টেলিকম যা বর্তমানে এয়ারটেল (বাংলাদেশ) নামে পরিচিত।

দুর্ঘটনা 
তাদের আবার অ্যালবাম রেকর্ডিং চলাকালে সড়ক দুর্ঘটনায় ব্ল্যাকের সাউন্ড ইঞ্জিনিয়ার ইমরান আহমেদ চৌধুরী মুবিন মারা যায় এবং বেজ গিটারিষ্ট মিরাজ ও ড্রামার টনি আহত হয়।  মিরাজ এই কারণে ব্যান্ড ছেড়ে দিতে বাধ্য হয়। তাকে সিঙ্গাপুরের মাউন্ট এলিজাবেথ হাসপাতালে নিয়ে যাওয়া হয়। টনি তার মানুসিক দূর্যোগ কাটিয়ে আবার গানে মনোযোগ দেয়। তারপর তার স্থানে বেজ বাবা সুমন ১ বছরের মতো কাজ করেন। এরপর আসেন মিরাজের শিক্ষক সাগর। আবার অ্যালবামে কাজ করার পর তিনি ২০১০ সালের মাঝামাঝিতে দল ত্যাগ করেন।তার স্থানে টিটু যোগ দেয়।
ব্ল্যাক ব্যান্ড তাদের ৪র্থ অ্যালবামের কাজ করছে। ২০১০ সালের ডিসেম্বরে তারা কলকাতার একটি উৎসবে গান করে।

সদস্য

বর্তমান সদস্য 
রুবায়েত চৌধুরী 
 টনি ভিন্সেন্ট(ড্রামস)
 মুশফিক জাহান (গিটার)
 চার্লস ফ্রান্সিস (বেজ)

পূর্ববর্তী সদস্য 
 তাহসান (ভোকাল, কি-বোর্ড)
 রফিকুল আহসান টিটু (বেজ)
 আসিফুর রহমান চৌধুরী (ভোকাল)
 মিরাজ (বেজ)
 খান শাহরিয়ার সাগর (বেজ)
 মোহাম্মদ জাহাঙ্গির কবির(ভোকাল, গিটার)

অ্যালবামসমূহ

স্টুডিও অ্যালবামসমূহ 
 আমার পৃথিবী(২০০১)
 উৎসবের পর (২০০৩)
 আবার(২০০৮)
 ব্ল্যাক (২০১১)
 উনমানুষ (২০১৬)

মিক্সড অ্যালবাম 
 ছাড়পত্র
 অনুশীলন
 প্রজন্ম 
 দিনবদল
 আগন্তুক
 আগন্তুক-২
 আগন্তুক-৩
 স্বপ্নচূড়া-১
 স্বপ্নচূড়া-২
 লাইভ নাউ
 লোকায়ত
 রক১০১
 রক৫০৫
 রক ২০২

তথ্যসূত্র 

বাংলাদেশী সঙ্গীত দল
বাংলা ব্যান্ড
জি-সিরিজের শিল্পী
১৯৯৮-এ বাংলাদেশে প্রতিষ্ঠিত
বাংলাদেশী রক সঙ্গীত দল
ডারউইন দিবস

বিজ্ঞানী চার্লস ডারউইন-এর সামগ্রিক বৈজ্ঞানিক অবদান এবং সমাজে তার বিবর্তন তত্ত্বের প্রভাব স্মরণ করে সারা বিশ্বে ডারউইনের জন্মবার্ষিকীতে (১২ই ফেব্রুয়ারি) ডারউইন দিবস পালন করে থাকে বিভিন্ন বৈজ্ঞানিক এবং মানবতাবাদী সংগঠন। অধ্যাপক ডোনাল্ড জনসনের নেতৃত্বে ক্যালিফোর্নিয়ার প্যালো এল্টোর মানবতাবাদী সম্প্রদায় ১৯৯৩ সালে প্রথম ডারউইন দিবস উদ্‌যাপন করেছিলো। বিগত শতকের নব্বইয়ের দশকের শেষ দিকে জীববিজ্ঞানের অধ্যাপক মাসিমো পিগলিউসির উদ্যোগে ১৯৯৬ সালে ইউনিভার্সিটি অব টেনেসিতে ডারউইন দিবস অনুষ্ঠানের আয়োজন করা হয়। বর্তমানে সারা বিশ্বের সহস্রাধিক সংগঠন ডারউইন দিবস পালন করে থাকে। বাংলাদেশে মুক্তমনা, শিক্ষা আন্দোলন মঞ্চ এবং বিজ্ঞানচেতনা পরিষদ সহ বেশ কিছু সংগঠন বিগত কয়েক বছর ধরে স্যেকুলার উৎসব হিসেবে ডারউইন দিবস পালন করে আসছে।

তথ্যসূত্র

বহিঃসংযোগ 
 ডারউইন দিবস উদ্‌যাপনের অফিশিয়াল ওয়েব সাইট

চার্লস ডারউইন
ফেব্রুয়ারি উদ্‌যাপন
আন্তর্জাতিক উদ্‌যাপন
বিজ্ঞান বিষয়ক উদ্‌যাপন
বিজ্ঞান সম্পর্কিত উদ্‌যাপন
অনানুষ্ঠানিক উদ্‌যাপন
অসম গণ পরিষদ

অসম গণ পরিষদ বা অগপ ভারতের অসম রাজ্যের একটি আঞ্চলিক দল। ১৯৮৫ সালে ঐতিহাসিক অসম শান্তিচুক্তির পর প্রফুল্ল কুমার মহন্ত দেশের কনিষ্ঠতম মুখ্যমন্ত্রী নির্বাচিত হলে অগপ প্রতিষ্ঠিত হয়। ১৯৮৫-১৯৮৯ ও ১৯৯৬-২০০১ সময়কালের মধ্যে দুইবার অগপ অসমে সরকার গঠন করে।

২০০৫ সালে প্রাক্তন মুখ্যমন্ত্রী প্রফুল্ল কুমার মহন্ত দলত্যাগ করে অসম গণ পরিষদ (প্রগতিশীল) নামক নতুন দল গঠন করলে অগপ ভেঙে যায়। কিন্তু ২০০৮ সালের ১৪ অক্টোবর গোলাঘাটে দুই দলের পুনর্মিলন ঘটে।

লোকসভায় অগপের কোন আসন না থাকলেও রাজ্যসভায় অগপ-র সদস্য সংখ্যা এক।

বর্তমানে এই দলটি উত্তর-পূর্ব আঞ্চলিক রাজনৈতিক জোটের অন্তর্গত, যা জাতীয় গণতান্ত্রিক জোট-কে সমর্থন করা উত্তর-পূর্ব ভারতের বিভিন্ন দল নিয়ে গঠিত৷ আগত বিধানসভার নির্বাচনে এটি বিজেপি-র সাথে জোট গঠন করবে।

ইতিহাস 
বাংলাদেশ থেকে অবৈধ বিদেশীদের আসামে আসা থেকে আটকাতে সদৌ অসম ছাত্র সন্থা পরিচালিত ছয় বছর ব্যাপী আসাম চুক্তির ফলস্বরূপ অগপ বা আসাম গণ পরিষদ রাজনৈতিক দলটি গঠিত হয়৷ বহুবছর ধরে আসামের অসমীয়া নাগরিকরা বাংলাদেশ থেকে আসামে আসা অবৈধ ও অযাচিত অনুপ্রবেশকারীদের ক্রমাগত আগমনে আসামের জনতাত্ত্বিক, সামাজিক ও রাজনৈতিক মানচিত্র পরিবর্তন হবে বলে আশঙ্কা করেন৷

১৯৭৯ খ্রিষ্টাব্দে আসু শান্তিপূর্ণভাবে আইন মেনে আসামে আগত বহিরাগতদের বৈধতা বিচার করে অবৈধদের নির্বাচনী তালিকা থেকে বাতিল করার দাবীতে একটি গণতান্ত্রিক আন্দোলন করেন৷ আন্দোলনটি বেশ কিছুবছর ধরে চললেও ১৯৮৩ খ্রিষ্টাব্দের নির্বাচনটি সুষ্ঠুভাবে চুক্তিবদ্ধভাবে এবং আইনসম্মতভাবে সম্পন্ন হয়৷

আসুর নেতৃৃত্বে আসামের আঞ্চলিক পরিষদগুলি, যেমন- অসম সাহিত্য সভা, অসম জাতীয়তাবাদী দল, পূর্বাঞ্চলীয় লোক পরিষদ, সদৌ আসাম কর্মচারী পরিষদ, অসম জাতীয়তাবাদী যুব-ছাত্র পরিষদ, অসম যুবক সমাজ, সদৌ আসাম কেন্দ্রীয় ও অর্ধকেন্দ্রীয় কর্মচারী পরিষদ প্রভৃতি থেকে প্রতিনিধিরা একত্র হয়ে সদৌ আসাম গণ সংগ্রাম পরিষদ গঠন করে৷

নতুন দিল্লিতে এবাধিকবার কেন্দ্র-রাজ্য আলোচনা হয় এবং অবশেষে ১৫ই আগস্ট ১৯৮৫ খ্রিষ্টাব্দে প্রধানমন্ত্রী রাজীব গান্ধীকে সাক্ষী রেখে আসু এবং কেন্দ্রীয় সরকারের মধ্যে অসম চুক্তি সাক্ষরিত হয়৷ ভারতীয় স্বাধীনতা আন্দোলনের পর সংঘটিত বৃৃহত্তম শান্তিপূর্ণ আন্দোলন হিসাবে আসাম আন্দোলনের নাম উল্লেখ করা যেতে পারে৷ কিন্তু এরই মধ্যে আসামে ঘটে যাওয়া নেলি হত্যাযজ্ঞটি ভারতে অতি বর্বরোচিত ঘটনাগুলির মধ্যে একটি৷

তথ্যসূত্র

বহিঃসংযোগ 
 Party website

 
আসামের রাজনৈতিক দল
ভারতের রাজনৈতিক দল
আঞ্চলিকতাবাদী রাজনৈতিক দল
বোড়ো জাতীয়তাবাদ
১৯৮৫-এ আসামে প্রতিষ্ঠিত
ভারতের স্বীকৃত রাজ্যস্তরের রাজনৈতিক দল
ভারতের আঞ্চলিকতাবাদী দল
১৯৮৫-এ প্রতিষ্ঠিত রাজনৈতিক দল
মার্গারেট আলভা

মার্গারেট নাজারেথ আলভা (জন্ম ১৪ এপ্রিল ১৯৪২) একজন ভারতীয় রাজনীতিবিদ। তিনি ২০০৯ থেকে ২০১৪ সালের মধ্যে বিভিন্ন সময়ে গোয়ার ১৭তম রাজ্যপাল, গুজরাটের ২৩তম রাজ্যপাল, রাজস্থানের ১৯তম রাজ্যপাল এবং উত্তরাখণ্ডের ৪র্থ রাজ্যপাল হিসাবে দায়িত্ব পালন করেছেন। তিনি এর আগে কেবিনেট মন্ত্রী হিসেবে দায়িত্ব পালন করেছেন। তিনি রাজস্থানে পাঞ্জাবের গভর্নর শিবরাজ পাটিলের কাছ থেকে দায়িত্ব নেন, যিনি সেই রাজ্যের অতিরিক্ত দায়িত্ব পালন করছিলেন। গভর্নর নিযুক্ত হওয়ার আগে, তিনি ভারতীয় জাতীয় কংগ্রেসের একজন সিনিয়র ব্যক্তিত্ব ছিলেন এবং সর্বভারতীয় কংগ্রেস কমিটির যুগ্ম সম্পাদক ছিলেন। তার শাশুড়ি, ভায়োলেট আলভা, ১৯৬০-এর দশকে রাজ্যসভার দ্বিতীয় ডেপুটি চেয়ারপারসন ছিলেন।

১৭ জুলাই ২০২২-এ, সংযুক্ত প্রগতিশীল জোট এবং কিছু অন্যান্য অ-ইউপিএ বিরোধী দল তাকে ২০২২ সালের নির্বাচনে ভারতের উপরাষ্ট্রপতি পদের জন্য মনোনীত করেছিল।  কিন্তু তিনি তার প্রতিপক্ষ জগদীপ ধনখরের কাছে ৬ আগস্ট ২০২২-এ ৩৪৬ ভোটের ব্যবধানে পরাজিত হন।

জীবনের প্রথমার্ধ

তথ্যসূত্র 

রাজ্যসভার নারী সদস্য
লোকসভার নারী সদস্য
মাউন্ট কারমেল কলেজ, বেঙ্গালুরুর প্রাক্তন শিক্ষার্থী
২১শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় নারী রাজনীতিবিদ
ভারতের নারী রাজ্যপাল
কর্ণাটকের লোকসভা সদস্য
গোয়ার রাজ্যপাল
গুজরাতের রাজ্যপাল
রাজস্থানের রাজ্যপাল
কর্ণাটকের রাজ্যসভা সদস্য
ত্রয়োদশ লোকসভার সদস্য
কর্ণাটকের ভারতীয় জাতীয় কংগ্রেসের রাজনীতিবিদ
মাঙ্গলুরুর ব্যক্তি
জীবিত ব্যক্তি
১৯৪২-এ জন্ম
রাজজ্যোৎসব পুরস্কার ২০১৮ প্রাপক
কর্ণাটকের রাজনীতিতে নারী
উত্তরাখণ্ডের রাজ্যপাল
তারিখ-ই-বঙ্গালাহ

তারিখ-ই-বঙ্গালাহ মুন্‌শি সলিমউল্লাহ রচিত একটি ইতিহাস গ্রন্থ যা বাংলার ইতিহাসের অন্যতম গুরুত্বপূর্ণ তথ্যসূত্র বলে বিবেচিত। গ্রন্থটি আনুমানিক ১৭৬৩ সালে এবং ফার্সি ভাষায় রচিত। এ গ্রন্থে বাংলার সুবাদার ইব্রাহিম খানের (১৬৮৯ - ১৬৯৮) সময় থেকে নবাব আলিবর্দী খানের (১৭৪০ - ১৭৫৬) সময় পর্যন্ত বাংলা ইতিহাসের সংক্ষিপ্ত এবং নির্ভরযোগ্য বর্ণনা পাওয়া যায়। 

মুন্সি সলিমুল্লাহ একজন প্রত্যক্ষদর্শী হিসেবে বিভিন্ন ঘটনার সাক্ষী ছিলেন। এছাড়াও তিনি বাংলার নাযিম ও ফোর্ট উইলিয়াম দূর্গের শাসনকর্তার অধীনে চাকরি করায় সরকারি বিভিন্ন দলিল-দস্তাবেজ দেখার সুযোগ হয়। অবশিষ্টাংশ প্রত্যক্ষদর্শী বন্ধু ও শুভাকাঙ্ক্ষীদের থেকে শুনে এই গ্রন্থটি রচনা করেন।  

এই গ্রন্থে বাংলার অর্থনৈতিক ও আর্থসামাজিক অবস্থার বর্ণনা দেন। মুর্শিদকুলী খানের রাজনৈতিক প্রজ্ঞা,সততা ও সুবিচারের প্রশংসা করেন৷ অত্যাচারী জমিদার ও কর আদায়কারীদের সমালোচনা করেন। দলদস্যু ও বর্গীদের দমনের নিমিত্তে নবাব আলীবর্দী খান তাঁর ১৭ বছরের নাতী সিরাউদ্দৌলাকে নিয়ে বাংলার মাঠ-প্রান্তরে ঘুরে বেড়ানোর দৃশ্য এই গ্রন্থে তিনি ফুটিয়ে তুলেন৷ 

এছাড়াও এই গ্রন্থে তিনি মুঘল সম্রাজ্যের পতনমুখ, নবাবাদের বিপর্যয়,ইংরেজ শক্তি বাংলায় প্রভাব বিস্তার ইত্যাদি বিষয়াবলী সবিস্তারে উল্লেখ করেন।ফার্সি ভাষায় রচিত বাংলার আঞ্চলিক ইতিহাসের এই গ্রন্থে মুঘলদের পতন পর্ব এবং ইস্ট ইন্ডিয়া কোম্পানির প্রাথমিক পর্যায়ের শাসনের ঘটনাবলীর বিবরণও তিনি তুলে ধরেন। 

বাঙ্গালী জাতির ইতিহাস রচনায় তারিখে বাঙ্গালার ভূমিকা অনস্বীকার্য। 

বাংলার ইতিহাস
অ্যান্ড্রু এস ট্যানেনবম

অ্যান্ড্রু স্টুয়ার্ট "অ্যান্ডি" ট্যানেনবাম (ast নামেও পরিচিত) (জন্ম মার্চ ১৬, ১৯৪৪) নেদারল্যান্ডের ভ্রিজে ইউনিভার্সিটির কম্পিউটার বিজ্ঞানের একজন অধ্যাপক। কম্পিউটার বিজ্ঞানের ব্যবহারিক শিক্ষার জন্য তিনি মিনিক্স নামে একটি ইউনিক্স এর মত অপারেটিং সিস্টেম লিখে পরিচিতি পেয়েছেন। এছাড়া তিনি কম্পিউটার বিজ্ঞানের জন্য অনেক পাঠ্যপুস্তক লিখেছেন। তার মতে অধ্যাপনাই তার সবচেয়ে গুরুত্বপূর্ণ কাজ।

তথ্যসূত্র

বহিঃসংযোগ 

 Minix Article in Free Software Magazine contains an interview with Andrew Tanenbaum
 
 The MINIX 3 Operating System MINIX Official Website

১৯৪৪-এ জন্ম
জীবিত ব্যক্তি
আমেরিকান রাজনৈতিক লেখক
আমেরিকান পুরুষ লেখক
আমেরিকান উদারবাদী
আমেরিকান প্রযুক্তি লেখক
কম্পিউটার সিস্টেম গবেষক
ডাচ কম্পিউটার বিজ্ঞানী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
ফ্রি সফটওয়্যার প্রোগ্রামার
কার্নেল প্রোগ্রামার
নিউ ইয়র্কের ব্যক্তিত্ব
ভিইউ ইউনিভার্সিটি আমস্টারডামের অনুষদ
অ্যাসোসিয়েশন ফর কম্পিউটিং মেশিনারির ফেলোগণ
ম্যাসাচুসেট্‌স ইনস্টিটিউট অব টেকনোলজির প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
রয়েল নেদারল্যান্ডস অ্যাকাডেমি অফ আর্টস অ্যান্ড সায়েন্সের সদস্য
২১শ শতাব্দীর মার্কিন ইহুদি
মার্কিন কম্পিউটার বিজ্ঞানী
অ্যাসোসিয়েশন ফর কম্পিউটিং মেশিনারির সভ্য
ইহুদি মার্কিন লেখক
রয়্যাল নেদারল্যান্ডস কলা ও বিজ্ঞান একাডেমির সদস্য
মাদ্রাজ বিশ্ববিদ্যালয়

মাদ্রাজ বিশ্ববিদ্যালয় হল ভারতের তামিলনাড়ুর চেন্নাইয়ে অবস্থিত একটি অন্যতম প্রাচীন বিশ্ববিদ্যালয়। লন্ডন বিশ্ববিদ্যালয়ের অনুসরণে ৫ সেপ্টেম্বর ১৮৫৭ খ্রিস্টাব্দে এই বিশ্ববিদ্যালয়ের রূপরেখা বাস্তবায়িত হয়।
এটি একটি কলেজিয়েট রিসার্চ বিশ্ববিদ্যালয় এবং শহরে ছয়টি ক্যাম্পাস রয়েছে: চাপাউক, মেরিনা, গুইন্ডি, তারামানি, মাদুরাভোয়েল এবং চেটপেট।  এটি ১৮ টি স্কুল-এর অধীনে স্নাতকোত্তর শিক্ষাদান এবং গবেষণা বিভাগের ৮৭ টি একাডেমিক বিভাগের অধীনে ২৩০ টিরও বেশি কোর্স সরবরাহ করে, যেখানে বিজ্ঞান, সামাজিক বিজ্ঞান, মানবিকতা, ব্যবস্থাপনা ও চিকিৎসার পাশাপাশি ১২১ অধিভুক্ত কলেজ এবং ৫৩ টি অনুমোদিত গবেষণা সংস্থার বিভিন্ন ক্ষেত্র রয়েছে।  ন্যানোপ্রযুক্তি, ফোটোনিকস  এবং নিউরোটক্সিসিটির উন্নত গবেষণার জন্য এই বিশ্ববিদ্যালয়টিতে জাতীয় কেন্দ্র রয়েছে।  এছাড়াও, বায়ো ফিজিক্সে তিনটি কেন্দ্রের অ্যাডভান্সড স্টাডি (সিএএস),  উদ্ভিদ বিজ্ঞান  এবং গণিতে রয়েছে।

মাদ্রাজ বিশ্ববিদ্যালয় দুটি ভারতীয় পদার্থবিজ্ঞানের নোবেল বিজয়ী, সিভি রমন এবং সুব্রাহ্মণ্য চন্দ্রশেখরের আলমা ম্যাটার, এ.পি.জে. আবদুল কালাম সহ ভারতের পাঁচ রাষ্ট্রপতি, এবং শ্রিনিবাস রামানুজন সহ একাধিক উল্লেখযোগ্য গণিতবিদ।

তথ্যসূত্র 

ভারতের বিশ্ববিদ্যালয়
১৮৫৭-এ ব্রিটিশ ভারতে প্রতিষ্ঠিত
মাদ্রাজের বিশ্ববিদ্যালয়
চেন্নাইয়ের ইতিহাস
১৮৫৭-এ প্রতিষ্ঠিত শিক্ষাপ্রতিষ্ঠান
চেন্নাইয়ের বিশ্ববিদ্যালয়
১৮৫৭-এ প্রতিষ্ঠিত বিশ্ববিদ্যালয় ও কলেজ
পাটনা বিশ্ববিদ্যালয়

পটনা বিশ্ববিদ্যালয় (হিন্দি:पटना विश्वविद्यालय) হল ১৯১৭ খ্রিস্টাব্দে ভারতের বিহার রাজ্যে স্থাপিত প্রথম বিশ্ববিদ্যালয় এবং ভারতীয় উপমহাদেশের সপ্তম প্রাচীনতম বিশ্ববিদ্যালয়।

উল্লেখযোগ্য প্রাক্তনী
বালি রাম ভগত, লোকসভার সাবেক স্পিকার
 বাল্মিকি প্রসাদ সিং, পণ্ডিত, সিকিমের গভর্নর (২০০৮–বর্তমান)
 লালুপ্রসাদ যাদব, বিহারের সাবেক মুখ্যমন্ত্রী
 নিতিশ কুমার, বিহারের মুখ্যমন্ত্রী
 ভুবেনশ্বর প্রসাদ সিনহা, ভারতের ৬ষ্ঠ প্রধান বিচারপতি
 ললিত মোহন শর্মা, ভারতের ২৪তম প্রধান বিচারপতি

আরোও দেখুন

তথ্যসূত্র

বহিঃসংযোগ

ভারতের বিশ্ববিদ্যালয়
পাটনা বিশ্ববিদ্যালয়
১৯১৭-এ ব্রিটিশ ভারতে প্রতিষ্ঠিত
বিহারের বিশ্ববিদ্যালয়
১৯১৭-এ প্রতিষ্ঠিত শিক্ষাপ্রতিষ্ঠান
১৯১৭-এ প্রতিষ্ঠিত বিশ্ববিদ্যালয় ও কলেজ
দীক্ষাভূমি

দীক্ষাভূমি হল ভারতের নাগপুরে অবস্থিত বৌদ্ধ ধর্মের একটি পবিত্র সৌধ যেস্থানে ১৯৫৬ খ্রিস্টাব্দের ১৪ অক্টোবর বাবাসাহেব আম্বেডকর তার সহস্রাধিক অনুগামী সহ বৌদ্ধ ধর্মে দীক্ষিত হন।

বৌদ্ধধর্ম
ভীমরাও রামজি আম্বেদকর
বি. আর. আম্বেদকর স্মারক
নীল শালুক

নীল শালুক বা নীল শাপলা Nymphae গোত্রের এক প্রকারের জলজ উদ্ভিদ। এর বিভিন্ন প্রজাতির মধ্যে রয়েছে (Nymphaea capensis) এবং (Nymphae caerulea)। এর আদি নিবাস আফ্রিকা মহাদেশে।

Nymphaea capensis প্রজাতির নীল শাপলার ফুলের পাপড়ির রঙ গাঢ় নীল। এর পাতা গোলাকার ও খাঁজ যুক্ত। Nymphaea caerulea প্রজাতির নীল শাপলার পাতা ও ফুল ক্ষুদ্রাকার, এবং পাপড়ির রঙ হালকা নীল।

আফ্রিকার দক্ষিণভাগে দক্ষিণ আফ্রিকা ও পার্শ্ববর্তী দেশগুলোতর স্বাদু পানি জলাশয়ে নীল শালুক জন্মায়। শুষ্ক মৌসুমে নদীর বুকে পানি শুকিয়ে গেলেও এই গাছের কন্দ দীর্ঘকাল টিকে থাকতে পারে। বর্ষাকালে নদীতে পানি ফিরে আসলে কন্দ থেকে পাতা ও ফুল বের হয়।

নীল শালুক সবচেয়ে ভালো জন্মে অগভীর পানিতে।

চিত্রশালা

তথ্যসূত্র

ফুল
এশিয়ার উদ্ভিদ
নর্দার্ন কার্ডিনাল

নর্দার্ন কার্ডিনাল (বৈজ্ঞানিক নাম: Cardinalis cardinalis) Cardinalidae (কার্ডিনালিডি) গোত্র বা পরিবারের অন্তর্গত Cardinalis (কার্ডিনালিস) গণের অন্তর্গত এক প্রজাতির ছোট গায়ক পাখি। পাখিটি উত্তর ও মধ্য আমেরিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

খাদ্য 
এর প্রধান খাদ্য হলো বীজ। নিজেদের মোটা শক্ত ঠোঁটের সাহায্যে তাড়াতাড়ি বীজ ছাড়িয়ে খেতে পারে।

গ্যালারি

তথ্যসূত্র 

কার্ডিনালিস
গায়ক পাখি
উত্তর আমেরিকার পাখি
কানাডার পাখি
মার্কিন যুুক্তরাষ্ট্রের পাখি
বেলিজের পাখি
বারমুডার পাখি
গুয়াতেমালার পাখি
মেক্সিকোর পাখি
নর্থ ক্যারোলাইনার প্রতীক
মার্কিন যুক্তরাষ্ট্রের পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
কাশী হিন্দু বিশ্ববিদ্যালয়

বেনারস হিন্দু বিশ্ববিদ্যালয় (হিন্দি : काशी हिन्दू विश्वविद्यालय) হল বারাণসীতে অবস্থিত একটি কেন্দ্রীয় বিশ্ববিদ্যালয় এবং একটি আন্তর্জাতিক মানের ভারতীয় শিক্ষাপ্রতিষ্ঠান। এই বিশ্ববিদ্যালয় এশিয়ার বৃহত্তম আবাসিক বিশ্ববিদ্যালয় হিসেবে স্বীকৃতি দেওয়া হয়েছে।

পাদটীকা

বহিঃসংযোগ 
 কাশী হিন্দু বিশ্ববিদ্যালয় ওয়েবসাইট
 A Cyber Joint for Banaras Hindu University Alumni
 www.allBHU.com - For all connected with BHU

ভারতের উচ্চ শিক্ষা প্রতিষ্ঠান
ভারতের কেন্দ্রীয় বিশ্ববিদ্যালয়
ভারতের বিশ্ববিদ্যালয়
১৯১৬-এ ভারতে প্রতিষ্ঠিত
বেনারস হিন্দু বিশ্ববিদ্যালয়
বিশিষ্ট প্রতিষ্ঠান
হিন্দু বিশ্ববিদ্যালয় ও কলেজ
১৯১৬-এ প্রতিষ্ঠিত শিক্ষাপ্রতিষ্ঠান
১৯১৬-এ প্রতিষ্ঠিত বিশ্ববিদ্যালয় ও কলেজ
আজরাইল

আজরাইল () একজন দেবদূত বা ফেরেশতা যার কাজ হচ্ছে ঈশ্বরের নির্দেশানুযায়ী প্রাণীর প্রাণ সংহার করা। ইসলাম ধর্মের বর্ণনানুসারে মৃত্যুকালে ফেরেশতা আজরাইল ব্যক্তির পৃথিবীর আমল বা কৃতকর্ম অনুযায়ী ভালো মানুষের কাছে পবিত্ররূপে আর পাপীদের কাছে ভয়ংকররূপে আবির্ভূত হন এবং মানুষের জান বা রুহ কবজ করেন।

নামকরণ 
ইংরেজিতে আজরাইল শব্দটি আরবি ʿIzrāʾīl (عزرائيل) অথবা Azra'eil (عزرایل) থেকে আর্বিভূত হয়েছে। ইসলাম , শিখ ও হিব্রুদের ধর্মে এর উপস্থিতি আছে। মুসলমানদের ধর্মগ্রন্থ আল কুরআনে আজরাইল নামের কোন অস্তিত্ব নাই। পরিবর্তে পবিত্র কুরআনে মালাক আল-মউত শব্দটি ব্যবহার করা হয়েছে। দুটি শব্দই "মৃত্যুর ফেরেস্তা" অর্থ প্রকাশ করে। আজরাইল শব্দটি ইজরাইল, আজরিন, ইজরায়েল, আজরাইল, আজরাইল, আজরাইল, ওজরিয়েল, আজরা-ঈল নামেও লেখা হয়। চেম্বারস ইংরেজি অভিধানে শব্দটির অর্থ "সৃষ্টিকর্তাকে সাহায্য করা" বোঝানো হয়েছে।

দায়িত্ব ও প্রক্রিয়া 

কুরআনে সুরা সাজদাহের আয়াত সংখ্যা ১১-এ উল্লেখ করা হয়েছে: “বলে দাও, তোমাদের জান কবজের দায়িত্বে নিয়োজিত ফেরেশতারা, তোমাদের প্রাণ হরণ করবে। নির্দিষ্ট কাদের নিয়োগ করা হয়েছে, তোমাদের উপর? অতঃপর তোমরা তোমাদের রবের কাছে ফিরে যাবে।” উপরন্তু সুরা আনআমের ৬১ সংখ্যক আয়াতে বলা হয়েছে, “অবশেষে যখন তোমাদের কারো মৃত্যু উপস্থিত হয় তখন আমার প্রেরিতরা তার মৃত্যু ঘটায় এবং তারা এতে কোনো ত্রুটি করে না।” এ আয়াতের ব্যাখ্যায় বলা হয়েছে “রুসুল” শব্দ দ্বারা রুহ কবজ করার সময় হজরত আজরাইলের সঙ্গে উপস্থিত সহকারী ফেরেশতাগণকে বোঝানো হয়েছে। রুহ কবজ করার সময় মালাকুল মউত মূল দায়িত্ব পালন করলেও সঙ্গে তার একদল ফেরেশতা উপস্থিত থাকে। রুহ কবজ করার পর রুহকে রহমতের ফেরেশতা অথবা আজাবের ফেরেশতার নিকট হস্তান্তর করা হয়।

কুরআনে বলা হয়েছে প্রত্যেক আত্মাকে মৃত্যুর স্বাদ লাভ করতে হবে। মৃত্যু হলো পৃথিবীর জীবনকালের সমাপ্তি। প্রতিটি মানুষের মৃত্যুর স্থান দিন-ক্ষণ সুনির্দিষ্ট। মৃত্যুর স্থান সম্বন্ধে কুরআনে সুরা নিসায় বলা হয়েছে:

 

সুরা নিসা’র উর্পযুক্ত ৭৮ সংখ্যক আয়াতের অর্থ হলো: “তোমরা যেখানেই থাক না কেন মৃত্যু কিন্তু তোমাদেরকে পাকড়াও করবেই; যদি তোমরা সুদৃঢ় দূর্গের ভেতরেও অবস্থান কর, তবুও। বস্তুত তাদের কোনো কল্যাণ সাধিত হলে তারা বলে যে, এটা সাধিত হয়েছে আল্লাহর পক্ষ থেকে। আর যদি তাদের কোনো অকল্যাণ হয়, তবে বলে, এটা হয়েছে তোমার পক্ষ থেকে। বলে দাও, এসবই আল্লাহর পক্ষ থেকে। পক্ষান্তরে তাদের পরিণতি কী হবে, যারা কখনও কোনো কথা বুঝতে চেষ্টা করে না।”

মৃত্যুর সময় সম্বন্ধে কুরআনে সুরা আরাফে বলা হয়েছে:

 

‘প্রত্যেক সম্প্রদায়ের একটি (মৃত্যুর) মেয়াদ রয়েছে। যখন তাদের মেয়াদ (মৃত্যু) এসে যাবে, তখন তারা না এক মুহুর্ত পিছে যেতে পারবে, আর না এগিয়ে আসতে পারবে।’ (সুরা আরাফ : আয়াত ৩৪) 

মৃত্যুর নির্ধারিত সময় উপস্থিত হলে আল্লাহ’র নির্দেশ অনুযায়ী আজরাইল ব্যক্তির নিকট উপস্থিত হন। পৃথিবীর আমল বা কৃতকর্ম অনুযায়ী ভালো মানুষের কাছে পবিত্ররূপে আর পাপীদের কাছে ভয়ংকররূপে আবির্ভূত হন এবং মানুষের জান বা রুহ কবজ করেন। তার সঙ্গে আরও ফেরেশতারা থাকেন।

আরও দেখুন 
 ফেরেশতা
 জ্বীন

তথ্যসূত্র

বহিঃসংযোগ 

ফেরেশতা
কুরআনে উল্লেখিত চরিত্র
ইসলামি পরিভাষা
মানুষের মৃত্যু
ইহুদি ধর্মে দেব-দূত
ইসলাম ধর্মের শ্রেষ্ঠ দেবদূত
শ্রেষ্ঠ দেবদূত
স্বতন্ত্র দেবদূত
রেণুকা চৌধুরি

রেণুকা চৌধুরি (তেলুগু : రేణుక చౌదరి) হলেন একজন বিশিষ্ট ভারতীয় রাজনীতিবিদ এবং বর্তমানে কেন্দ্রীয় মন্ত্রিসভার অন্যতমা সদস্যা। ইনি ২০০৬ সালের জানুয়ারি থেকে ভারত সরকারের মহিলা ও শিশুকল্যাণ বিভাগের ভারপ্রাপ্ত রাষ্ট্রমন্ত্রী।

রাজনৈতিক কর্মজীবন 
বেঙ্গালুরু বিশ্ববিদ্যালয় থেকে শিল্প মনস্তত্ত্ব বিষয়ে স্নাতকোত্তর ডিগ্রি লাভ করার পর ১৯৮৪ খ্রিষ্টাব্দে তেলুগু দেশম পার্টিতে যোগদানের মধ্য দিয়ে রেণুকা চৌধুরির রাজনৈতিক জীবনের সূচনা হয়। ১৯৮৬ সাল থেকে ১৯৯৮ সাল পর্যন্ত পর পর দু'বার তিনি রাজ্যসভার সদস্য হিসেবে নির্বাচিত হন। সেই সময় তিনিই ছিলেন তেলুগু দেশম পার্টির মুখ্য কার্য নির্বাহক। ১৯৯৮ সালে তিনি তেলুগু দেশম পার্টি ত্যাগ করে ভারতীয় জাতীয় কংগ্রেসে যোগদান করেন। এরপর ১৯৯৯ এবং ২০০৪ সালে তিনি ত্রয়োদশ এবং চতুর্দশ লোকসভায় ভারতীয় জাতীয় কংগ্রেসের সাংসদ হিসেবে নির্বাচিত হন।

পাদটীকা

বহিঃসংযোগ 
 Official biographical sketch in Lok Sabha website
 Court orders framing of charges against Renuka 
 পণপ্রথা বিরোধী আন্দোলনে রেণুকা

ত্রয়োদশ লোকসভার সদস্য
চতুর্দশ লোকসভার সদস্য
তেলেঙ্গানার ভারতীয় জাতীয় কংগ্রেসের রাজনীতিবিদ
১৯৫৪-এ জন্ম
ব্যাঙ্গালোর বিশ্ববিদ্যালয়ের প্রাক্তন শিক্ষার্থী
তেলুগু রাজনীতিবিদ
জীবিত ব্যক্তি
তেলুগু দেশম পার্টির রাজনীতিবিদ
অন্ধ্রপ্রদেশের রাজ্যসভা সদস্য
অন্ধ্রপ্রদেশের লোকসভা সদস্য
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
লোকসভার নারী সদস্য
রাজ্যসভার নারী সদস্য
ওয়েলহাম গার্লস স্কুলের প্রাক্তন শিক্ষার্থী
অন্ধ্রপ্রদেশের রাজনীতিতে নারী
তেলেঙ্গানার রাজনীতিতে নারী
মুকুল রায়

মুকুল রায় (জন্ম:১৭ এপ্রিল ১৯৫৪)হলেন একজন ভারতীয় রাজনীতিবিদ। তিনি ২০১৭ সাল অব্দি ভারতীয় সংসদের রাজ্যসভার এবং সর্বভারতীয় তৃণমূল কংগ্রেসের সদস্য ছিলেন । তিনি ২০১১ থেকে ২০১২ সাল পর্যন্ত  ভারতীয় প্রজাতন্ত্রের রেলমন্ত্রীও ছিলেন। তিনি ২০১৭ থেকে ২০২১ সাল পর্যন্ত ভারতীয় জনতা পার্টিতে জাতীয় সহ-সভাপতি ছিলেন। বর্তমানে তিনি সর্বভারতীয় তৃণমূল কংগ্রেসের একজন নেতা।

শিক্ষাগত যোগ্যতা 
মুকুল রায় কলকাতা বিশ্ববিদ্যালয় থেকে বিএসসি ডিগ্রি লাভ করেন এবং ২০০৬ সালে পাব্লিক অ্যাডমিনিসট্রেশন বিষয়ে মাদুরাই কামরাজ বিশ্ববিদ্যালয় থেকে এমএ ডিগ্রি লাভ করেন।

রাজনৈতিক জীবন 
মুকুল রায় যুব কংগ্রেস নেতা হিসাবে রাজনৈতিক জীবন শুরু করেন এবং ক্রমশ মমতা বন্দ্যোপাধ্যায় এর ঘনিষ্ঠ হয়ে ওঠেন।

১৯৯৮ সালে যখন ভারতীয় জাতীয় কংগ্রেস ভেঙ্গে মমতা বন্দ্যোপাধ্যায় সর্বভারতীয় তৃণমূল কংগ্রেস গঠন করেন মুকুল রায় সেই দলের অন্যতম প্রতিষ্ঠাতা সদস্য ছিলেন। তিনি ২০০৬ সালে তৃণমূল কংগ্রেসের সর্ব ভারতীয় সাধারণ সম্পাদক হন।

২০০১ সালের পশ্চিমবঙ্গ বিধানসভা নির্বাচনে মুকুল রায় জগদ্দল বিধানসভা কেন্দ্র থেকে নির্বাচনে প্রতিদ্বন্ধিতা করেন এবং সারা ভারত ফরওয়ার্ড ব্লক প্রার্থী হরিপদ বিশ্বাসের কাছে পরাজিত হন।

২০০৬ সালে তিনি তৃণমূল কংগ্রেস প্রার্থী হিসাবে রাজ্যসভার সদস্য মনোনীত হন।

দ্বিতীয় ইউপিএ মন্ত্রীসভায় তিনি জাহাজ মন্ত্রক (ভারত) এর দায়িত্ব পান এবং পরবর্তীতে রেলমন্ত্রী হন।

২০১২ সালের রেল বাজেটে ভাড়া বৃদ্ধি জনিত অসন্তোষের কারণে মমতা বন্দ্যোপাধ্যায় তৎকালীন রেলমন্ত্রী দীনেশ ত্রিবেদীর ইস্তফা দাবি করেন। দীনেশ ত্রিবেদী ইস্তফা দিলে মুকুল রায় পরবর্তী রেলমন্ত্রী হন। 

সারদা কেলেঙ্কারি ও নারদা কাণ্ডে মুকুল রায়ের নাম জড়ানোর পর থেকেই মমতা বন্দ্যোপাধ্যায় এর সাথে তার দূরত্ব বাড়তে থাকে। যদিও প্রথম দিকে মমতা বন্দ্যোপাধ্যায় মুকুল রায় কে দৃঢ় ভাবে সমর্থন করতে দেখা যায়। 

২০২১ পশ্চিমবঙ্গ বিধানসভা নির্বাচনে মুকুল রায় কৃষ্ণনগর উত্তর বিধানসভা কেন্দ্র থেকে ভারতীয় জনতা পার্টি মনোনীত প্রার্থী হিসাবে ভোটে লড়েন এবং ৩৫ হাজার ৮৯  ভোটের ব্যবধানে জয়লাভ করেন।

২০২১ সালের ১১ জুন তারিখে তিনি ভারতীয় জনতা পার্টি ত্যাগ করেন এবং তার পূর্ববর্তী রাজনৈতিক দল সর্বভারতীয় তৃণমূল কংগ্রেস এ ফিরে যান। 4

তথ্যসূত্র

বহিঃসংযোগ 
 Profile on Rajya Sabha website

পশ্চিমবঙ্গ বিধানসভার সদস্য ২০২১-২০২৬
২০শ শতাব্দীর ভারতীয় রাজনীতিবিদ
উত্তর চব্বিশ পরগনা জেলার ব্যক্তি
জীবিত ব্যক্তি
ভারতীয় সাম্যবাদ-বিরোধী
পশ্চিমবঙ্গের তৃণমূল কংগ্রেসের রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
১৯৫৪-এ জন্ম
ভারতের রেলমন্ত্রী
পশ্চিমবঙ্গের রাজ্যসভা সদস্য
কলকাতার রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গের ভারতীয় জাতীয় কংগ্রেসের রাজনীতিবিদ
ভারতের মন্ত্রিসভা সদস্য
মৌজা

মৌজা হচ্ছে রাজস্ব আদায়ের সর্বনিম্ন একক-এলাকা। মুঘল আমলে কোন পরগনা বা রাজস্ব-জেলার রাজস্ব আদায়ের একক হিসেবে শব্দটি ব্যাপকভাবে ব্যবহার করা হতো। একগুচ্ছ মৌজা নিয়ে গঠিত হতো একটি পরগনা । বিংশ শতাব্দীতে মৌজা শব্দটি ব্যবহূত হয় সামাজিক একক গ্রামের বিকল্প নাম হিসেবে এবং এই নামটি বেশ জনপ্রিয়তাও লাভ করে।

ঊনবিংশ শতাব্দী এবং তারও পূর্বে মৌজা সামাজিক ও রাজস্ব উভয়েরই একক হিসেবে চিহ্নিত হতো। এমন অনেক মৌজা ছিল যেখানে সামান্য কয়েকটি বসতবাড়ি ছিল অথবা আদৌ কোন বসতবাড়ি ছিল না। মৌজা ছিল শনাক্তকরণের সবচেয়ে গ্রহণযোগ্য চিহ্ন। মৌজার অন্তর্গত নির্দিষ্ট পরিমাণ ভূমিতে ছিল গ্রামীণ বসতি বা স্থাপনা। স্থানীয় অবস্থাভেদে এই বসতিগুলি ছিল ছড়িয়ে ছিটিয়ে অথবা একস্থানে কেন্দ্রীভূত। কেন্দ্রীভূত স্থাপনাগুলি সামগ্রিকভাবে গ্রাম বা পল্লী নামে পরিচিতি লাভ করে। জরিপ বিভাগ এবং রাজস্ব আদায়কারী কর্মচারীদের নিকট তাই শব্দদুটির (মৌজা ও গ্রাম) দুটি স্বতন্ত্র অর্থ রয়েছে। রাজস্ব নির্ধারণ এবং রাজস্ব আদায়ের জন্য এক ইউনিট জমির ভৌগোলিক অভিব্যক্তি ছিল মৌজা। অন্যদিকে গ্রাম ছিল মৌজার অন্তর্ভুক্ত শক্ত সামাজিক বন্ধনে গঠিত মনুষ্যবসতি। এভাবে একটি মৌজার অন্তর্গত একের অধিক গ্রাম থাকতে পারত এবং একইভাবে, একটি গ্রাম সন্নিহিত দুটি মৌজা নিয়ে গঠিত হতে পারত। বঙ্গদেশের পাললিক সমভূমিতে কেন্দ্রীভূত রীতিতে গ্রামবসতি খুব কমই গঠিত হয়েছে। ব্যক্তিক কৃষক পরিবার উন্মুক্ত মাঠে তাদের নিজস্ব ভূমির উপর বাস্তুভিটা নির্মাণ করা সুবিধাজনক মনে করত। উদাহরণস্বরূপ উল্লেখ করা যেতে পারে যে, ঊনবিংশ শতাব্দীতে বাকেরগঞ্জ জেলার সমতল ভূমিতে কদাচ গুচ্ছ বা কেন্দ্রীভূত গ্রাম ছিল। প্রতিবেশিতার বিষয় বিবেচনা না করেই এসব বসতবাড়ি নির্মাণ করা হতো। কিন্তু সিলেট ও ময়মনসিংহ জেলায় বিষয়টি এরকম ছিল না। সেখানে নদীতীরের উঁচু জমিতে কৃষকরা বৃহদাকার কেন্দ্রীয় গ্রামবসতি স্থাপন করত। উত্তরবঙ্গের জেলাসমূহে কতিপয় জলাশয়ের (পুকুর, দিঘি, ইত্যাদি) চারদিকে গুচ্ছগ্রাম নির্মাণ করা ছিল সাধারণ বৈশিষ্ট্য। একইভাবে, পরবর্তীকালে বঙ্গদেশের জেলাসমূহে ক্যাডাস্ট্রাল জরিপ পরিচালনাকালেও মৌজাকে সর্বনিম্ন রাজস্ব একক হিসেবে ব্যবহার করা হয়েছিল। স্থানীয় রাজস্ব নকশায় জুরিসডিকশন লিস্ট (জেএল) এবং রেভিনিউ সার্ভে (আরএস) নম্বর দ্বারা একটি মৌজা শনাক্ত করা হতো। জরিপ বা সেটেলমেন্টের রেকর্ডপত্রে মৌজা শব্দটির ব্যবহার এখনও প্রচলিত।

তথ্যসূত্র

বহিঃসংযোগ 
 বাংলাপিডিয়ায় মৌজা

রাজস্ব
ভূমি রাজস্ব ব্যবস্থা
একক
প্রশাসনিক একক
বাংলাদেশের প্রাক্তন প্রশাসনিক একক
পাকিস্তানের উপবিভাগ
দেশের প্রশাসনিক উপবিভাগের ধরন
মনুষ্য আবাসভূমি